पाएं अपने शहर की ताज़ा ख़बरें और फ्री ई-पेपरडाउनलोड करें
जिला में कोरोना संक्रमितों की संख्या में गुणात्मक बढ़ोतरी का सिलसिला जारी है। प्राय: रोज ही सौ से अधिक मरीज मिल रहे हैं। पिछले 24 घंटे में कुल 40 केंद्रों पर 1354 लोगों का कोरोना की जांच की गई। जिसमें 217 लोगों की रिपोर्ट पॉजिटिव आयी है। जबकि 200 मरीज ठीक हुए हैं। इस प्रकार अब तक जिले में पॉजिटिव मरीजों की संख्या बढ़कर 7286 हो चुकी है। जबकि 5749 मरीज पूरी तरह से स्वस्थ हुए हैं। राहत की बात यह है कि नये मरीजों के साथ-साथ अच्छी संख्या में मरीज स्वस्थ भी हो रहे हैं।
गत वर्ष 23 मार्च से लागू किया गया था लॉकडाउन, पॉजिटिव मरीज था शून्य: पिछले साल 2020 में सीतामढ़ी में 22 मार्च को लॉकडाउन की घोषणा के बाद 23 मार्च से लागू किया गया था। उस समय जिले में एक भी कोरोना का पॉजिटिव मरीज नहीं था। वहीं 5 मई 2020 तक कोराेना के मात्र 6 पॉजिटिव मरीज मिले थे। जबकि इस साल 5 मई 2021 को एक ही दिन में कोरोना के 217 नए मरीज मिले है। पिछले साल की तुलना में इस बार का कोरोना लहर कई गुणा लोगों को तेजी से संक्रमित कर रहा है।
1959 लोगों को दिया गया वैक्सीन : मरीजों के इलाज के साथ साथ कोराेना वैक्सीन देने की प्रक्रिया जारी है। बुधवार को कुल 1959 लोगांे को कोरोना का वैक्सीन दिया गया। इसमें डुमरा मंे 479, रून्नीसैदपुर में 50, परिहार में 90, बथनाहा 140, सोनबरसा 15, मेजरगंज 75, बैरगनिया 131, सुप्पी 49, रीगा 120, पुपरी 80, नानपुर 180, बोखड़ा 100, चोरौत 20, सुरसंड 167, बाजपट्टी 130, बेलसंड 103 व परसौनी में 30 लोगों को वैक्सीन दिया गया।
एक्सपर्ट व्यू : जरा सी भी असावधानी, जांन ले जाएगी
^पहले लहर की तुलना में इस बार कोरोना की दूसरी लहर तेजी से लोगों को प्रभावित कर रहा है। पिछले साल कोराना संक्रमण का प्रभाव कम था। लेकिन इस बार का कोरोना संक्रमण तेजी से खासकर फेफड़ा को प्रभावित कर रहा है। लक्षण भी कुछ स्पष्ट नहीं दिखता है। इसिलए थोड़ी भी पेरशानी होने तुरंत डॉक्टर से सलाह ले। किसी भी तरह की लापरवाही जानलेवा हो सकती है। परेशानी होने पर ऑक्सीजन लेवल अनिवार्य रूप से चेक करें। जांच में किसी भी तरह की कोताही जानलेवा हो सकती है।
- डॉ. सुरेश कुमार
^पिछले साल कोरोना संक्रमण का फैलाव भी कम था। लाेग अनभिज्ञ थे और कोरोना का नाम सुनकर अधिक सर्तकता बरत रहे थे। इस बाद लोगांे में डर है लेकिन सर्तकता बरतने में लापरवाही कर रहे है। लोग छोटी सी परेशानी होने पर नजरअंदाज कर रह है। किसी भी तरह की परेशानी होने पर जांच कराएं। क्योंकि इस बार का कोरोना संक्रमण का कोई लक्षण पहले स्पष्ट नहीं हो रहा है। गाईडलाइन के आलोक में काेराेना वैक्सीन जरूर लें। बार-बार हाथ धोएं, खांसते व छींकते समय नाक और मुंह को ढंके रहे।
- डॉ. प्रीति
डुमरा में मिले 48 नए मरीज, बाजपट्टी में शून्य
कोरोना पॉजिटिव मरीजों की संख्या में लगातार वृद्धि जारी है। लोग समझने को तैयार नहीं हैं। बुधवार को जिले के सभी 17 प्रखंडों में कुल 1354 लोगांे की कोरोना जांच की गई। इसमें सबसे अधिक डुमरा प्रखंड में 48 नए मरीज मिले है। इसी प्रकार रून्नीसैदपुर में 15, परिहार में 13, बथनाहा में 3, सोनबरसा में 17, मेजरगंज में 11, बैरगनिया में 3, सुप्पी में 3, रीगा में 15, पुपरी में 11, नानपुर में 7, बोखड़ा में 12, चोरौत में 7, सुरसंड में 19, बाजपट्टी में 0, बेलसंड 4 एवं परसौनी में 29 पॉजिटिव मरीज मिले है।
संक्रमण दर में 0.4 प्रतिशत की वृद्धि
पिछले 24 घंटे में संक्रमण दर 1.27 प्रतिशत से बढ़कर 1.31 प्रतिशत तक पहुंच गई है। बुधवार को 1354 लोगाें की जांच की गई। इसमें 217 लोगों का रिपोर्ट पॉजिटिव मिला है। पिछले 7 दिनों में 1319 कोरोना पॉजिटिव मरीज मिले है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva mar_Deva hin_Deva mar_Deva bho_Deva hin_Deva hin_Deva hin_Deva zho_Hant eng_Latn